pythainlp/thaigov-v2-corpus-22032023 huggingface dataset:
วันศุกร์ที่ 24 มิถุนายน 2565
​ไทยเตรียมเป็นเจ้าภาพจัดประชุมบอร์ดบริหารโครงการโรคเอดส์แห่งสหประชาชาติ ครั้งที่ 51 ธ.ค.นี้ รองนายกฯ “อนุทิน” เสนอเชียงรายเป็นพื้นที่จัดงาน ชูประเด็นลดการถ่ายทอดเชื้อจากแม่สู่ลูก
​ไทยเตรียมเป็นเจ้าภาพจัดประชุมบอร์ดบริหารโครงการโรคเอดส์แห่งสหประชาชาติ ครั้งที่ 51 ธ.ค.นี้ รองนายกฯ “อนุทิน” เสนอเชียงรายเป็นพื้นที่จัดงาน ชูประเด็นลดการถ่ายทอดเชื้อจากแม่สู่ลูก ซึ่งไทยประสบความสำเร็จหลายประเทศสนใจบินร่วมศึกษาดูงาน
วันที่ 24 มิ.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อวันที่ 23 มิ.ย. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข ได้นำคณะผู้บริหารกระทรวงสาธารณสุขเข้าร่วมการประชุม คณะกรรมการบริหารโครงการโรคเอดส์แห่งสหประชาชาติ (UNAIDS Programme Coordinating Board: PCB) ครั้งที่ 50 พร้อมกับทำหน้าที่ประธานในการประชุมฯ เป็นวันที่ 3 ณ สำนักงานใหญ่องค์การอนามัยโลก (WHO) นครเจนีวา สมาพันธรัฐสวิส
โดยการประชุมในวันนี้ ที่ประชุมได้เห็นชอบการจัดประชุม UNAIDS PCB ครั้งที่ 51 ที่ประเทศไทย ซึ่งประเทศสมาชิก องค์กรไม่แสวงหากำไร(NGO) ซึ่งเป็นสมาชิก และหน่วยงานที่ให้การสนับสนุน (Co-Sponsor) ต่างให้การสนับสนุนอย่างมากเนื่องจากเห็นว่าจะเป็นโอกาสที่ประเทศต่างๆ จะได้เรียนรู้ความสำเร็จของประเทศไทยในการป้องกันการติดเชื้อการติดเชื้อ HIV การดูแลรักษาผู้ป่วยโรคเอดส์ การดำเนินการระบบหลักประกันสุขภาพถ้วนหน้าเพื่อให้ผู้ป่วยเข้าถึงการรักษาอย่างครอบคลุม
“การประชุมครั้งที่ 51 ซึ่งไทยจะเป็นเจ้าภาพจะมีขึ้นในช่วงเดือน ธ.ค. 2565 เบื้องต้นรองนายกรัฐมนตรีจะเสนอให้จัดงานที่เชียงราย ซึ่งอยู่ในภาคเหนือและมีภูมิทัศน์ที่สวยงามในช่วงฤดูหนาว เพื่อสร้างความประทับใจแก่ผู้เข้าร่วมการประชุม ซึ่งรองนายกรัฐมนตรีได้เชิญประเทศสมาชิก NGO และ Co-Sponsor ทุกคนเข้าร่วมการประชุมที่ประเทศไทยด้วยตนเองเพื่อร่วมกันขับเคลื่อนสานต่อวาระสำคัญเรื่องโรคเอดส์และมาสัมผัสบรรยากาศภูมิประเทศที่สวยงามของจังหวัดเชียงรายซึ่งจะเป็นการโปรโมทพื้นที่ท่องเที่ยวของไทยไปพร้อมกัน” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า ในโอกาสนี้นอกจากประเทศไทยจะได้ขับเคลื่อนประเด็นหลักที่หยิบยกขึ้นในวาระที่ประเทศไทยเป็นประธาน UNAIDS PCB ปี 2565 การประชุมครั้งที่ 51 ไทยจะผลักดันให้ทั่วโลกเห็นความสำคัญของการยุติการถ่ายทอดเชื้อจากแม่สู่ลูกและการดูแลให้เข้าถึงการป้องกันการติดเชื้อเอชไอวีและการรักษาโรคเอดส์ภายใต้หลักประกันสุขภาพ การผสมผสานงานการป้องกัน และการดูแลรักษาที่ครอบคลุม ให้เข้าถึงอย่างเท่าเทียม รวมทั้งการไม่เลือกปฏิบัติและการลดการตีตราจะเป็นกลไกสำคัญที่ลดปัญหาภัยคุกคามต่อระบบสาธารณสุขโลกและการลดทอนศักยภาพของประเทศจากปัญหาผู้ติดเชื้อได้
..........................
วันพฤหัสบดีที่ 26 สิงหาคม 2564
"สำนักงานปลัดกระทรวงกลาโหม เปิดพื้นที่ศรีสมานสนับสนุนเทศบาลนครปากเกร็ด จัดตั้ง “ศูนย์ฉีดวัคซีนทางเลือก ซิโนฟาร์ม" อำนวยความสะดวกให้ประชาชน"
สำนักงานปลัดกระทรวงกลาโหมให้การสนับสนุนพื้นที่และบุคลากรเพื่อใช้จัดตั้ง “ศูนย์ฉีดวัคซีนทางเลือก ซิโนฟาร์ม" ณ สำนักงานปลัดกระทรวงกลาโหม (พื้นที่ศรีสมาน)
เพื่อเพิ่มขีดความสามารถในการกระจายวัคซีนและอำนวยความสะดวกให้กับพี่น้องประชาชนในพื้นที่จังหวัดนนทบุรี พื้นที่รับผิดชอบของเทศบาล นครปากเกร็ด โดยได้รับความร่วมมือจากทุกภาคส่วน
เมื่อวันพฤหัสบดีที่ ๒๖ สิงหาคม ๒๕๖๔ เวลา ๑๓.๓๐ นาฬิกา พลเอก ณัฐ อินทรเจริญ ปลัดกระทรวงกลาโหม ได้เดินทางไปตรวจเยี่ยมศูนย์ฉีดวัคซีนทางเลือก "ซิโนฟาร์ม" เพื่อให้กำลังใจกับเจ้าหน้าที่ผู้ปฏิบัติงานและประชาชนผู้มารับการฉีดวัคซีนซิโนฟาร์ม ณ อาคารอเนกประสงค์สำนักงานปลัดกระทรวงกลาโหม (พื้นที่ศรีสมาน) โดยมี พลเอก ชูชาติ บัวขาว รองปลัดกระทรวงกลาโหม/ผู้อำนวยการศูนย์อำนวยการแก้ไขปัญหา COVID - 19 สำนักงานปลัดกระทรวงกลาโหม นายวิชัย บรรดาศักดิ์ นายกเทศมนตรีนครปากเกร็ด นายแพทย์ เหรียญทอง แน่นหนา ผู้อำนวยการโรงพยาบาลมงกุฎวัฒนะ พลอากาศตรี นายแพทย์ สุพงษ์ เขมโฆษิต ผู้อำนวยการโรงพยาบาลกรุงไทย นายแพทย์ นันทศักดิ์ ธรรมานวัตร์ ผู้อำนวยการโรงพยาบาลวิภารามปากเกร็ด รวมทั้งผู้บังคับบัญชาระดับสูงของสำนักงานปลัดกระทรวงกลาโหม และผู้บริหารระดับสูงของจังหวัดนนทบุรี ร่วมการตรวจเยี่ยม
#ศูนย์ฉีดวัคซีนทางเลือกซิโนฟาร์ม
#สำนักงานปลัดกระทรวงกลาโหม
วันอังคารที่ 29 มีนาคม 2565
รมว.สุชาติ เยี่ยมชมศูนย์บริการสาธารณสุขซาอุฯ มุ่งยกระดับระบบบริการสุขภาพแก่ผู้ประกันตน
...
เมื่อวันที่ 28 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) จ่าเอกยศสิงห์ เหลี่ยมเลิศ คณะที่ปรึกษารัฐมนตรี นายไพโรจน์ โชติกเสถียร อธิบดีกรมการจัดหางาน นายสธน เกษมสันต์ ณ อยุธยา อุปทูต ณ กรุงริยาด เยี่ยมคารวะและหารือข้อราชการเพื่อกระชับความร่วมมือด้านแรงงานและเยี่ยมชมระบบการให้บริการสาธารณสุขของซาอุดีอาระเบีย กับนายฟาหัด บิน อับเดอราห์มาน อัล จาลาเจล รัฐมนตรีว่าการกระทรวงสาธารณสุขซาอุดีอาระเบีย ณ Seha vitual Hospital และ National Health Command Center กระทรวงสาธารณสุขซาอุดีอาระเบีย
นายสุชาติ กล่าวว่า ตนและคณะรู้สึกยินดีและขอขอบคุณท่าน รมว.สาธารณสุขซาอุดีอาระเบียอย่างยิ่งที่ให้การต้อนรับอย่างอบอุ่น และพาคณะเยี่ยมชมศูนย์ดังกล่าว รวมทั้งแลกเปลี่ยนข้อมูลระหว่างกัน ซึ่งจะเป็นประโยชน์อย่างยิ่งในการนำระบบเทคโนโลยีและนวัตกรรมที่ทันสมัยมาดูแลและให้บริการผู้ป่วย ช่วยให้สามารถลดความแออัดในโรงพยาบาล เน้นการให้บริการที่รวดเร็ว ทันสมัย ตลอดจนทำให้ผู้ป่วยสามารถเข้าถึงบริการได้อย่างเท่าเทียมและทั่วถึง อันจะส่งผลดีประสิทธิภาพและมีคุณภาพการให้บริการมากยิ่งขึ้น ซึ่งกระทรวงแรงงานเองมีโรงพยาบาลในเครือข่ายประกันสังคมที่ให้บริการดูแลสุขภาพของผู้ประกันตน โดยระบบดังกล่าวจะสามารถช่วยเพิ่มประสิทธิภาพการให้บริการได้อย่างดียิ่ง
นายฟาหัด บิน อับเดอราห์มาน อัล จาลาเจล รัฐมนตรีว่าการกระทรวงสาธารณสุขซาอุดีอาระเบีย กล่าวว่า ตนยินดีเป็นอย่างยิ่งที่ได้มีโอกาสต้อนรับท่านรัฐมนตรีว่าการกระทรวงแรงงาน และคณะของทางการไทยที่ได้เดินทางมาเยือนซาอุดีอาระเบีย รวมทั้งได้มาเยี่ยมชมศูนย์บริการสาธารณสุขดังกล่าว ซึ่งจะเกิดความร่วมมือด้านแรงงานและสาธารณสุขของทั้งสองประเทศ และขณะนี้ซาอุดีอาระเบียเองได้ส่งเจ้าหน้าที่ไปร่วมประชุมหารือความพร้อมมือกับสาธารณสุขของไทย เพื่อแลกเปลี่ยนข้อมูลและกระชับความร่วมมือดังกล่าวให้แน่นแฟ้นต่อไป
วันศุกร์ที่ 1 กรกฎาคม 2565
กระทรวงเกษตรฯร่วมจัดการฝึกอบรมหลักสูตร วกส. รุ่นที่ 2
กระทรวงเกษตรฯร่วมจัดการฝึกอบรมหลักสูตร วกส. รุ่นที่ 2 นำผู้บริหารระดับสูงจากองค์กรชั้นนำเข้าร่วมการฝึกอบรมอย่างคับคั่งมุ่งเน้นการเชื่อมโยงความรู้และสร้างเครือข่ายความร่วมมือภาครัฐและเอกชนเพื่อขับเคลื่อนงานพัฒนาและส่งเสริมภาคการเกษตรอย่างเป็นระบบ
ดร.จรัลธาดา กรรณสูต องคมนตรี เป็นประธานในพิธีเปิดการฝึกอบรมหลักสูตร (วกส.) รุ่นที่ 2 และกล่าวปาฐกถาพิเศษในหัวข้อ “กษัตริย์นักเกษตร” โดยมี ดร.เฉลิมชัย ศรีอ่อน รัฐมนตรี ว่าการกระทรวงเกษตรและสหกรณ์ร่วมกล่าวปาฐกถาและบรรยายพิเศษเพื่อถ่ายทอดประสบการณ์การบริหารในกิจกรรม Vision from Leader และมีดร.ทองเปลวกองจันทร์ปลัดกระทรวงเกษตรและสหกรณ์พล.อ.ประชาพัฒน์วัจนะรัตน์เจ้ากรมพระธรรมนูญนายชวลิตชูขจรประธานกรรมการสำนักงานพัฒนาการวิจัยการเกษตรและดร.อนันต์สุวรรณรัตน์ประธานกรรมการมูลนิธิเกษตราธิการเข้าร่วมณห้องประชุมธารทิพย์ชั้น 4 อาคาร 99 ปีหม่อมหลวงชูชาติกำภูกรมชลประทาน
สำหรับหลักสูตรวกส. จัดทำขึ้นภายใต้ความร่วมมือระหว่างกระทรวงเกษตรและสหกรณ์มูลนิธิเกษตราธิการและสำนักงานพัฒนาการวิจัยการเกษตร (องค์การมหาชน) โดยมีวัตถุประสงค์เพื่อพัฒนาผู้บริหารระดับสูงด้านการเกษตรบุคลากรด้านการวิจัยการเกษตรตลอดจนสนับสนุนให้เกิดเครือข่ายผู้ประกอบการธุรกิจเกษตรเพื่อยกระดับภาคการเกษตรไทยให้เป็นผู้นำด้วยวิทยาการเทคโนโลยีและนวัตกรรมสมัยใหม่ภายใต้หลักการตลาดนำการผลิตและเศรษฐกิจพอเพียงและก่อให้เกิดการแลกเปลี่ยนองค์ความรู้วิสัยทัศน์ระหว่างผู้บริหารระดับสูงของหน่วยงานภาครัฐภาคเอกชนและภาคประชาสังคมที่เข้าร่วมการฝึกอบรม
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์กล่าวว่าหลักสูตรวกส. จะเป็นเวทีแลกเปลี่ยนข้อคิดเห็นร่วมกันของทุกภาคส่วนที่เกี่ยวข้องกับภาคการเกษตรโดยมีเป้าหมายร่วมกันคือการยกระดับและพัฒนาชีวิตความเป็นอยู่ของพี่น้องเกษตรกรให้ดียิ่งขึ้นรวมทั้งกระตุ้นการสร้างเศรษฐกิจรากฐานให้มีความเข้มแข็งพร้อมทั้งส่งเสริมการผลิตและส่งออกสินค้าเกษตรและอาหารของประเทศไทยให้เป็นประเทศชั้นนำในด้านการผลิตสินค้าเกษตรและอาหารส่งผลต่อผลิตภัณฑ์มวลรวมด้านการเกษตรของประเทศ (GDP เกษตร) ในภาพรวม
นอกจากนี้วัตถุประสงค์ของการจัดฝึกอบรมดังกล่าวยังต้องการให้อาชีพเกษตรกรรมมีบทบาทและสถานะในสังคมอย่างแท้จริงไม่อยากให้เกษตรกรเป็นบุคคลระดับล่างของประเทศทุกภาคส่วนจึงต้องมาร่วมกันพัฒนาและยกระดับภาคการเกษตรโดยใช้งานวิจัยมาพัฒนาต่อยอดในเรื่องเทคโนโลยีและนวัตกรรมให้เกิดประโยชน์สูงสุดเพื่อให้อาชีพเกษตรกรรมเป็นอาชีพที่มั่นคงและยั่งยืนสามารถสร้างรายได้ให้ครอบครัวและประเทศได้
อย่างไรก็ตามกระทรวงเกษตรและสหกรณ์พร้อมเปิดกว้างให้ภาคธุรกิจเข้ามามีส่วนร่วมในการพัฒนาประเทศและภาคการเกษตรโดยขอให้เกษตรกรจะต้องมีรายได้ที่มั่นคงโดยมุ่งเน้นการบูรณาการระหว่างภาครัฐภาคเอกชนรวมถึงภาคประชาชนและเกษตรกรด้วยจึงเชื่อมั่นว่าการจัดทำหลักสูตรวกส. ในครั้งนี้จะเป็นโอกาสที่ดีที่ผู้เข้าร่วมการฝึกอบรมซึ่งเป็นผู้บริหารระดับสูงจากหลากหลายหน่วยงานและผู้แทนเกษตรกรจะได้ช่วยระดมความคิดเห็นนำเสนอข้อเสนอเชิงนโยบายตลอดจนร่วมกันแสวงหาโอกาสในการพัฒนาและยกระดับภาคการเกษตรอย่างเป็นรูปธรรมต่อไป
วันจันทร์ที่ 15 สิงหาคม 2565
บีโอไอ เตรียมจัด “ซับคอน อีอีซี 2022” ครั้งแรกใน จ.ชลบุรี บูมไทยผู้ผลิตชิ้นส่วนระดับภูมิภาค
บีโอไอ เตรียมจัด “ซับคอน อีอีซี 2022” ครั้งแรกใน จ.ชลบุรี บูมไทยผู้ผลิตชิ้นส่วนระดับภูมิภาค
บีโอไอ เตรียมจัด “ซับคอน อีอีซี 2022” ครั้งแรกใน จ.ชลบุรีบูมไทยผู้ผลิตชิ้นส่วนระดับภูมิภาค
บีโอไอ เตรียมเปิดงาน “ซับคอน อีอีซี 2022” ครั้งแรกของภูมิภาคตะวันออก วันที่ 24 – 26 สิงหาคมนี้ ชูไทยผู้ผลิตชิ้นส่วนอุตสาหกรรมคุณภาพระดับภูมิภาค ยกระดับภาคการผลิตไทยสู่อุตสาหกรรมแห่งอนาคต พร้อมเปิดโอกาสจับคู่เจรจาธุรกิจภายในงาน คาดมีผู้ร่วมงานกว่า 6,000 คน เกิดการจับคู่ธุรกิจ 400 คู่ มูลค่า 1,200 ล้านบาท ณ ศูนย์ประชุมและแสดงสินค้านานาชาตินงนุชพัทยา จังหวัดชลบุรี
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า บีโอไอ ร่วมกับสมาคมส่งเสริมการรับช่วงการผลิตไทย และอินฟอร์มา มาร์เก็ตส์ จะจัดงานแสดงชิ้นส่วนอุตสาหกรรมและการจับคู่เจรจาธุรกิจในเขตพัฒนาพิเศษภาคตะวันออก (อีอีซี) ภายใต้ชื่องาน “ซับคอน อีอีซี 2022” (Subcon EEC 2022) ณ ศูนย์ประชุมและแสดงสินค้านานาชาตินงนุชพัทยา จังหวัดชลบุรี ซึ่งถือเป็นการจัดงานซับคอนครั้งแรกในภาคตะวันออกที่ต่อยอดความสำเร็จจากงานซับคอนซึ่งจัดเป็นประจำทุกปีที่กรุงเทพฯ เพื่อเข้าถึงกลุ่มเป้าหมายซึ่งส่วนใหญ่จะอยู่ในพื้นที่อีอีซีให้มากยิ่งขึ้น หวังกระตุ้นเศรษฐกิจและการลงทุน
เขตพัฒนาพิเศษภาคตะวันออก (อีอีซี) เป็นพื้นที่อุตสาหกรรมขนาดใหญ่ของประเทศที่ครอบคลุม 3 จังหวัดเศรษฐกิจ ได้แก่ ชลบุรี ระยอง และฉะเชิงเทรา ถือเป็นพื้นที่ที่มีศักยภาพในการดึงดูดการลงทุน โดยในช่วง 6 เดือน (ม.ค. – มิ.ย 2565) ที่ผ่านมา มีโครงการที่ยื่นขอรับการส่งเสริมการลงทุนในพื้นที่อีอีซี จำนวน 217 โครงการ มูลค่าการลงทุนรวม 104,850 ล้านบาท ซึ่งคิดเป็นร้อยละ 48 ของมูลค่าการลงทุนทั้งสิ้น
“บีโอไอให้ความสำคัญกับการส่งเสริมการลงทุนในพื้นที่ต่างๆ เพื่อกระจายกิจกรรมทางเศรษฐกิจอย่างทั่วถึง โดยเฉพาะอีอีซีซึ่งเป็นพื้นที่ที่มีสัดส่วนการลงทุนสูงที่สุดและมีศักยภาพในการดึงดูดการลงทุนจากต่างประเทศ ซึ่งการจัดงานในครั้งนี้จะช่วยยกระดับการลงทุนในประเทศไทยโดยเฉพาะในพื้นที่อีอีซีไปสู่การเป็นศูนย์กลางผู้ผลิตชิ้นส่วนระดับภูมิภาค รองรับอุตสาหกรรมแห่งอนาคต ที่จะสร้างการเติบโตอย่างยั่งยืนให้กับประเทศไทย” นางสาวดวงใจกล่าว
ทั้งนี้ มีบริษัทผู้ซื้อชิ้นส่วนภายในงาน เช่น บริษัท Voestalpine Railway Systems (Thailand) ผู้ผลิตระบบรางรถไฟสัญชาติออสเตรีย บริษัท Autostore ผู้ผลิตระบบคลังสินค้าอัจฉริยะสัญชาตินอร์เวย์ บริษัท Autoliv ผู้ผลิตอุปกรณ์ด้านความปลอดภัยในยานยนต์ เช่น เข็มขัดนิรภัย ถุงลมนิรภัยสัญชาติสวีเดน บริษัท Dayou Winia (Thailand) ผู้ผลิตเครื่องใช้ไฟฟ้าภายในบ้านสัญชาติเกาหลีใต้ บริษัท Midea (Thailand) ผู้ผลิตเครื่องใช้ไฟฟ้าภายในบ้านสัญชาติจีน บริษัท BMW Group บริษัท ISUZU Motors (Thailand) บริษัท Siam Kubota บริษัท Electrolux เป็นต้น
งานซับคอน อีอีซี 2022 จัดขึ้นระหว่างวันที่ 24 – 26 ส.ค.นี้ โดยจะมีทั้งการจัดแสดงชิ้นส่วนอุตสาหกรรม เทคโนโลยีและนวัตกรรม กิจกรรมการเจรจาจับคู่ธุรกิจ และการสัมมนาและสัมมนาเชิงปฏิบัติการจากหลายหน่วยงาน เช่น บีโอไอ / กรมโรงงานอุตสาหกรรม / สถาบันไทย-เยอรมัน / อีอีซี ออโตเมชัน พาร์ค / ศูนย์ความเป็นเลิศด้านหุ่นยนต์และระบบอัตโนมิติ (CoRE) / สมาคมผู้ประกอบการระบบอัตโนมัติและหุ่นยนต์ไทย (TARA) เป็นต้น
คาดว่าจะมีผู้ร่วมงานกว่า 6,000 คน เกิดการจับคู่ธุรกิจ 400 คู่ มูลค่า 1,200 ล้านบาท ผู้สนใจสามารถเข้าร่วมงานได้โดยไม่มีค่าใช้จ่าย
วันพุธที่ 25 พฤษภาคม 2565
โครงการที่พักผู้สูงอายุรามา-ธนารักษ์
วันพุธที่ 25 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพัฒนาโครงสร้างพื้นฐานรองรับสังคมผู้สูงอายุ โดยอนุมัติโครงการที่พักผู้สูงอายุ รามา-ธนารักษ์ บนที่ดินราชพัสดุใน จ.สมุทรปราการ สำหรับผู้สูงอายุสัญชาติไทยที่มีอายุไม่ต่ำกว่า 58 ปีในวันจอง หรือมีอายุ 60 ปีขึ้นไปในวันเข้าพักอาศัยจริง โดยผู้อาศัยในโครงการจะได้รับสิทธิประโยชน์ด้านสุขภาพ เช่น กรณีเจ็บป่วยฉุกเฉินในระดับไม่รุนแรง สามารถใช้ห้องพยาบาลได้ตลอด 24 ชม. กรณีเข้าสู่ภาวะต้องพึ่งพิงอาศัยในห้องพักได้โดยมีญาติหรือผู้ดูแล กรณีไม่สามารถช่วยเหลือตนเองได้ในระยะยาว หรือ เจ็บป่วยและเข้าสู่ระยะสุดท้ายของชีวิตจะได้รับการดูแลในสถานบริบาลผู้สูงอายุรามาธิบดี ทั้งนี้ เป็นโครงการนำร่องเพื่อพัฒนาที่พักอาศัยที่มีสิ่งอำนวยความสะดวกที่เหมาะสมสำหรับการดำรงชีวิตของผู้สูงอายุแบบครบวงจร
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 8 สิงหาคม 2565
ก.แรงงาน ปลื้มธนาคารแห่งประเทศไทย อ้าแขนรับผู้ผ่านการฝึกชายแดนใต้เข้าทำงาน
กระทรวงแรงงาน โดยกรมพัฒนาฝีมือแรงงาน ขอบคุณธนาคารแห่งประเทศไทย เปิดโอกาสรับเยาวชนผู้ผ่านการฝึกจากจังหวัดปัตตานี เข้าทำงานทันทีหลังฝึกงานจบ
วันพฤหัสบดีที่ 30 ธันวาคม 2564
“นิพนธ์” ลงพื้นที่ ตรวจเยี่ยมให้กำลังใจ จนท.ด่านป้องกันอุบัติเหตุทางถนนช่วงเทศกาลปีใหม่ ย้ำ ง่วง เมา ไม่ขับ ขอทุกภาคส่วนปฏิบัติงานเข้มข้น ควบคู่กับมาตรการป้องกันโรคโควิด-19
“นิพนธ์” ลงพื้นที่ ตรวจเยี่ยมให้กำลังใจ จนท.ด่านป้องกันอุบัติเหตุทางถนนช่วงเทศกาลปีใหม่ ย้ำ ง่วง เมา ไม่ขับ ขอทุกภาคส่วนปฏิบัติงานเข้มข้น ควบคู่กับมาตรการป้องกันโรคโควิด-19
เมื่อวันที่ 29 ธันวาคม 2564 เวลา 16.40 น. ที่บริเวณหน้าที่ว่าการอำเภอสิงหนคร จ.สงขลา นายนิพนธ์ บุญญามณี รัฐมนตรีช่วยว่าการกระทรวงมหาดไทย ลงพื้นที่ตรวจเยี่ยมจุดตรวจ เพื่อป้องกันและลดอุบัติเหตุทางถนนช่วงเทศกาลปีใหม่ 2565 พร้อมมอบของใช้จำเป็นในการปฏิบัติงานให้กับเจ้าหน้าที่ รวมถึงได้พูดคุยให้กำลังใจ และกล่าวชื่นชมเจ้าหน้าที่ที่เสียสละเวลาในการปฏิบัติงานดูแลความปลอดภัยของพี่น้องประชาชนและนักท่องเที่ยวในช่วงเทศกาลวันปีใหม่นี้
นายนิพนธ์ บุญญามณี รัฐมนตรีช่วยว่าการกระทรวงมหาดไทย กล่าวว่า รัฐบาลมีความห่วงใยในความปลอดภัยทั้งชีวิตและทรัพย์สินของพี่น้องประชาชน หากง่วงนอน ดื่ม เมา ต้องไม่ขับรถ ขอให้เจ้าหน้าที่ทุกฝ่ายที่ปฏิบัติงานในการอำนวยความสะดวกและให้ความช่วยเหลือพี่น้องประชาชนผู้ใช้รถใช้ถนนในช่วงเทศกาลปีใหม่ 2565 ซึ่งมีการคุมเข้มรณรงค์ขับขี่ปลอดภัย ระหว่างวันที่ 29 ธันวาคม 2564 ถึง 4 มกราคม 2564 โดยเฉพาะจังหวัดสงขลาถือเป็นจังหวัดใหญ่ที่มีนักท่องเที่ยวเข้ามาในพื้นที่เป็นจำนวนมาก จึงได้มีการกำชับเจ้าหน้าที่ทุกฝ่ายเตรียมความพร้อมในทุกๆ ด้าน ทั้งส่วนราชการ ทหาร ตำรวจ องค์กรปกครองท้องถิ่น อาสาสมัคร พร้อมให้บริการประชาชนผู้ใช้รถถนน ตลอด 24 ชั่วโมง เพื่อให้ประชาชนเกิดความปลอดภัยในชีวิตและทรัพย์สิน
ที่สำคัญอีกประการ คือ การใช้กลไกชุมชนเข้ามาดูแลความปลอดภัยในทุกๆ ตำบล พร้อมขอความร่วมมือพี่น้องประชาชนให้มีความระมัดระวังในการใช้รถใช้ถนน รักษาวินัยจราจร โดยเฉพาะอย่างยิ่งให้ความสำคัญกับการไม่ขับรถเร็วเกินกฎหมายกำหนด และไม่ใช้รถใช้ถนนด้วยอาการมึนเมา ง่วง และเพลีย พร้อมขอความร่วมมือประชาชนป้องกันตัวเองกับวิธีรับมือ Omicron แบบไม่ประมาท โดยการปฏิบัติตามมาตรการเว้นระยะห่างทางสังคม การสวมหน้ากากป้องกัน การล้างมือบ่อย ๆเป็นสิ่งสำคัญที่ทุกครอบครัวต้องคอยย้ำเตือนซึ่งกันและกัน และอวยพรให้พี่น้องประชาชน ได้ประสบแต่ความสุข ความเจริญ ตลอดปี 2565
วันอาทิตย์ที่ 5 ธันวาคม 2564
คำกล่าวน้อมรำลึกในพระมหากรุณาธิคุณ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
คำกล่าวน้อมรำลึกในพระมหากรุณาธิคุณ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ วันอาทิตย์ที่ ๕ ธันวาคม พุทธศักราช ๒๕๖๔
ณ ท้องสนามหลวง กรุงเทพมหานคร
คำกล่าวน้อมรำลึกในพระมหากรุณาธิคุณ
เนื่องในวันคล้ายวันพระบรมราชสมภพ
พระบาทสมเด็จพระบรมชนกาธิเบศร
มหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ
วันอาทิตย์ที่๕ธันวาคมพุทธศักราช๒๕๖๔
ณท้องสนามหลวงกรุงเทพมหานคร
เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติในวันนี้ข้าพระพุทธเจ้าพลเอกประยุทธ์จันทร์โอชานายกรัฐมนตรีพร้อมด้วยคณะรัฐมนตรีข้าราชการและพสกนิกรชาวไทยทุกหมู่เหล่าที่ได้มาชุมนุมอย่างพร้อมเพรียงกันณที่แห่งนี้ต่างร้อยรวมดวงใจเป็นหนึ่งเพื่อแสดงความจงรักภักดีและน้อมรำลึกในพระมหากรุณาธิคุณอันหาสุดมิได้
ตลอดระยะเวลาที่ผ่านมาปวงพสกนิกรชาวไทยต่างน้อมสำนึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรพระมหากษัตริย์ผู้ทรงพระคุณอันประเสริฐและจดจารึกไว้ในดวงใจอย่างมิเสื่อมคลาย๗๐ปีแห่งการครองราชย์เป็นที่ประจักษ์ชัดแก่ปวงประชาว่าทรงยึดมั่นในทศพิธราชธรรมทรงอุทิศพระองค์ปฏิบัติบำเพ็ญพระราชกรณียกิจนานัปการเพื่อทำนุบำรุงอาณาประชาราษฎร์สร้างความผาสุกร่มเย็นให้แก่ชาติบ้านเมืองทรงเป็นพ่อของแผ่นดินที่พระราชทานความรักความเอื้ออาทรห่วงใยแก่ราษฎรโดยถ้วนหน้าเมล็ดพันธุ์การพัฒนาในโครงการอันเนื่องมาจากพระราชดำริหลายพันโครงการยังคงเจริญงอกงามผลิดอกออกผลทั่วสารทิศหล่อเลี้ยงทุกชีวิตทุกสรรพสิ่งบนผืนแผ่นดินไทยหลักในการดำเนินชีวิตทั้งปรัชญาของเศรษฐกิจพอเพียงพระบรมราโชวาทและพระราชดำรัสที่พระราชทานในโอกาสต่างๆได้เป็นเครื่องยึดเหนี่ยวให้ทุกฝ่ายยึดถือปฏิบัติทั้งเป็นแนวทางสำคัญที่เป็นภูมิคุ้มกันให้พสกนิกรสามารถดำเนินชีวิตได้อย่างมั่นคงพร้อมรับการเปลี่ยนแปลงที่เกิดขึ้นในสังคมโลกยุคปัจจุบันด้วยพระมหากรุณาธิคุณอันล้นพ้นพระองค์จึงสถิตอยู่ในดวงใจของทวยราษฎร์ตลอดมาทรงเป็นประดุจดวงประทีปส่องชีวิตผองพสกนิกรทั่วหล้าก่อเกิดความสมานฉันท์นำมาซึ่งความเป็นปึกแผ่นของชาติไทย
ด้วยสำนึกในพระมหากรุณาธิคุณอันหาที่สุดมิได้ข้าพระพุทธเจ้าทั้งหลายจักขอสืบสานพระราชปณิธานด้วยความจงรักภักดีและจักมุ่งมั่นเจริญรอยตามเบื้องพระยุคลบาทเพื่อร่วมกันพัฒนาและสรรค์สร้างสังคมไทยให้มีความเจริญก้าวหน้าสืบไป
------------------
วันพุธที่ 16 มิถุนายน 2564
กระทรวงยุติธรรม ประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๒/๒๕๖๔
กระทรวงยุติธรรม ประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันพุธที่ ๑๖ มิถุนายน ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบหมายให้นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๒/๒๕๖๔ ร่วมกับคณะกรรมการ และเจ้าหน้าที่ที่เกี่ยวข้อง ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม ถนนแจ้งวัฒนะ กรุงเทพมหานคร โดยผ่านระบบการประชุมทางไกล (Video Conference)
โดยที่ประชุมรับทราบรายงานสถานะความคืบหน้าการเสนอร่างกฎหมายของกระทรวงยุติธรรม ในการนี้ คณะกรรมการฯ ได้หารือร่วมกันในการพิจารณาร่างพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา (ฉบับที่ ..) พ.ศ. .... ตามที่กรมคุ้มครองสิทธิและเสรีภาพเสนอ โดยเป็นการแก้ไขเพิ่มเติมร่างพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา พ.ศ.๒๕๔๔ และที่แก้ไขเพิ่มเติม ทั้งในส่วนของชื่อพระราชบัญญัติ บทนิยาม การเพิ่มการคุ้มครองช่วยเหลือผู้ต้องหาในชั้นสอบสวน การขยายการช่วยเหลือจำเลยในชั้นสอบสวน การแจ้งสิทธิผู้เสียหาย ผู้ต้องหา จำเลยในคดีอาญา รวมทั้งพิจารณาขยายระยะเวลาการยื่นขอรับค่าตอบแทนผู้เสียหาย และค่าทดแทนและค่าใช้จ่ายแก่ผู้ต้องหาและจำเลยในคดีอาญา
วันพุธที่ 10 พฤศจิกายน 2564
มท.1 หารือ กทม. และผู้ว่าฯ 5 จังหวัด รับมือสถานการณ์น้ำทะเลหนุน เน้นย้ำ ต้องแจ้งเตือนประชาชน เตรียมการรับมือเสริมแนวคันกั้นน้ำ และเร่งระบายน้ำ เพื่อบรรเทาผลกระทบ
มท.1 หารือ กทม. และผู้ว่าฯ 5 จังหวัด รับมือสถานการณ์น้ำทะเลหนุน เน้นย้ำ ต้องแจ้งเตือนประชาชน เตรียมการรับมือเสริมแนวคันกั้นน้ำ และเร่งระบายน้ำ เพื่อบรรเทาผลกระทบให้กับพี่น้องประชาชน
วันนี้ (10 พ.ย. 64) เวลา 09.30 น. ที่ห้องประชุมดำรงธรรม อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมหารือการจัดการน้ำพื้นที่กรุงเทพมหานครและปริมณฑล โดยมี นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายณรงค์ เรืองศรี รองปลัดกรุงเทพมหานคร นายณรงค์ศักดิ์ โอสถธนากร ผู้ว่าราชการจังหวัดปทุมธานี นายวันชัย คงเกษม ผู้ว่าราชการจังหวัดสมุทรปราการ นายสุรศักดิ์ เจริญศิริโชติ ผู้ว่าราชการจังหวัดนครปฐม นายณรงค์ รักร้อย ผู้ว่าราชการจังหวัดสมุทรสาคร และนางสาวอโรชา นันทมนตรี รองผู้ว่าราชการจังหวัดนนทบุรี ร่วมหารือ
พลเอก อนุพงษ์ เผ่าจินดา เปิดเผยว่า จากการติดตามสภาวะระดับน้ำจากกรมอุทกศาสตร์ กองทัพเรือ พบว่าในระหว่างวันที่ 9 - 14 พฤศจิกายน 2564 เป็นช่วงที่น้ำทะเลหนุนสูง ส่งผลให้เกิดน้ำท่วมขังชุมชนบริเวณริมฝั่งแม่น้ำเจ้าพระยาและพื้นผิวจราจรในพื้นที่กรุงเทพมหานครและจังหวัดปริมณฑล สร้างความเดือดร้อนให้กับพี่น้องประชาชนที่พักอาศัยและใช้ถนนในการสัญจร ซึ่งในวันนี้ได้เชิญกรุงเทพมหานครและผู้ว่าราชการจังหวัดปริมณฑล มาร่วมหารือและติดตามผลกระทบจากสถานการณ์น้ำทะเลหนุนในพื้นที่ เพื่อกำหนดแนวทางการแก้ไขสถานการณ์ร่วมกับหน่วยงานที่เกี่ยวข้อง อาทิ กองอำนวยการน้ำแห่งชาติ กรมชลประทาน เป็นต้น
นายณรงค์ เรืองศรี รองปลัดกรุงเทพมหานคร กล่าวว่า กรุงเทพมหานคร ได้รับผลกระทบจากน้ำทะเลหนุน เมื่อวันที่ 8 พ.ย. 64 จำนวน 9 เขต ได้แก่เขตดุสิต เขตบางพลัด เขตบางซื่อ เขตพระนคร เขตสัมพันธวงศ์ เขตธนบุรี เขตยานนาวา เขตบางคอแหลม และเขตคลองเตย โดยได้รับการสนับสนุนการระบายน้ำจากกรมป้องกันและบรรเทาสาธารณภัย ทำให้น้ำลดลงทั้งหมดแล้ว และกรุงเทพมหานครได้เสริมกระสอบทราย ตรวจสอบความแข็งแรง โดยติดตั้งระบบท่อรับน้ำไปสู่ระบบสูบ เพื่อระบายออกและเลี้ยงน้ำ จนกว่าสถานการณ์น้ำหนุนจะลดลงเข้าสู่ภาวะปกติ
จากนั้น ผู้ว่าราชการจังหวัดปริมณฑล ได้รายงานสถานการณ์และการดำเนินการให้ความช่วยเหลือและแก้ไขในพื้นที่ที่ได้รับผลกระทบจากน้ำทะเลหนุน พร้อมทั้งนำเสนอแนวทางการขอรับการสนับสนุนเพื่อแก้ไขปัญหาบรรเทาผลกระทบให้กับประชาชน
พลเอก อนุพงษ์ เผ่าจินดา กล่าวเพิ่มเติมว่า ได้เน้นย้ำให้ผู้ว่าราชการจังหวัดปริมณฑลได้ประสานงานร่วมกัน โดยเฉพาะในพื้นที่ที่ได้รับผลกระทบ และแจ้งเตือนประชาชนเตรียมการรับสถานการณ์ พร้อมทั้งกำชับหน่วยงานที่เกี่ยวข้อง ทั้งฝ่ายปกครอง องค์กรปกครองส่วนท้องถิ่น เสริมความมั่นคงแข็งแรงบริเวณแนวกระสอบทรายต่าง ๆ พร้อมติดตั้งระบบปั๊มน้ำ ระบบระบายน้ำในทุก ๆ จุด โดยเฉพาะอย่างยิ่งพื้นที่คันกั้นน้ำชั่วคราว และสร้างความรับรู้เข้าใจในการดำเนินงานกับประชาชนอย่างต่อเนื่อง
วันอังคารที่ 8 มีนาคม 2565
​ก.อุตฯ ร่วมประชุมคณะกรรมการอำนวยการจัดงานเฉลิมพระเกียรติ สมเด็จพระนางเจ้าสิริกิติ์ฯ
นางวรวรรณ ชิตอรุณ รองปลัดกระทรวงอุตสาหกรรม ร่วมประชุมคณะกรรมการอำนวยการจัดงานเฉลิมพระเกียรติ สมเด็จพระนางเจ้าสิริกิติ์ฯ
ก.อุตฯ ร่วมประชุมคณะกรรมการอำนวยการจัดงานเฉลิมพระเกียรติ สมเด็จพระนางเจ้าสิริกิติ์ฯ
วันนี้ (7 มีนาคม 2565) นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมคณะกรรมการอำนวยการจัดงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ครั้งที่ 1/2565 โดยมี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานผ่านระบบออนไลน์ พร้อมด้วย นางรวีวรรณ อุตรนคร ผู้อำนวยการกองกลาง เข้าร่วม ณ ห้องประชุม อก.2 สำนักงานปลัดกระทรวงอุตสาหกรรม โดยที่ประชุมเป็นการแจ้งเพื่อทราบ คำสั่งแต่งตั้งคณะกรรมการอำนวยการจัดงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 พร้อมทั้งเรื่องพิจารณา การกำหนดชื่อการจัดงาน กำหนดขอบเขตการจัดงาน ตราสัญลักษณ์ การจัดทำโครงการและกิจกรรม ตลอดจนการจัดพิธีการต่าง ๆ ของงานเฉลิมพระเกียรติฯ
วันศุกร์ที่ 18 กุมภาพันธ์ 2565
การทางพิเศษแห่งประเทศไทย เปิดจุดบริการ M-Flow ที่ศูนย์บริการที่เดียวเบ็ดเสร็จ
ศูนย์บริหารทางพิเศษ การทางพิเศษแห่งประเทศไทย ถนนเพชรอุทัย ตั้งแต่วันที่ 21 กุมภาพันธ์ เป็นต้นไป
กทพ. เปิดจุดบริการ M-Flow ที่ศูนย์บริการที่เดียวเบ็ดเสร็จ (One Stop Service) อาคารศูนย์บริหารทางพิเศษ กทพ. ถนนเพชรอุทัย เพื่อให้คำแนะนำในการสมัคร และบริการต่างๆ ของ M-Flow ในวันจันทร์-ศุกร์ เวลา 08.30 – 14.30 น. โดยเริ่มตั้งแต่วันที่ 21 กุมภาพันธ์ 2565 เป็นต้นไป
ตามที่ การทางพิเศษแห่งประเทศไทย (กทพ.) กระทรวงคมนาคม กรมทางหลวง และหน่วยงานที่เกี่ยวข้องได้ร่วมกันบูรณาการระบบเก็บค่าผ่านทางอัตโนมัติแบบไม่มีไม้กั้น (Multi Lane Free Flow) หรือ M-Flow ให้เป็นไปในรูปแบบและมาตรฐานเดียวกัน (Single Platform System) ตามนโยบายของกระทรวงคมนาคม โดยกรมทางหลวงได้เปิดให้บริการระบบ M-Flow แบบเต็มรูปแบบบนทางหลวงพิเศษระหว่างเมือง หมายเลข 9 ที่ด่านธัญบุรี 1 ด่านธัญบุรี 2 ด่านทับช้าง 1 และด่านทับช้าง 2 เมื่อวันที่ 15 กุมภาพันธ์ 2565 เวลา 22.00 น. ที่ผ่านมา ทั้งนี้ในส่วนของ กทพ. อยู่ระหว่างดำเนินการระบบ M-Flow ระยะที่ 1 บนทางพิเศษฉลองรัช 3 ด่าน โดยได้ปรับปรุงกายภาพหน้าด่าน พัฒนาซอฟแวร์และการเชื่อมต่อระบบ M-Flow กับ Single Platform ของ กรมทางหลวง ตั้งแต่วันที่ 10 มกราคม – 5 มีนาคม 2565 และได้ดำเนินการแล้วเสร็จ 2 ด่าน คือ ด่านสุขาภิบาล 5-1 และด่านสุขาภิบาล 5-2 โดยเหลือด่านจตุโชติที่อยู่ระหว่างปรับปรุงอีก 1 ด่าน
​ทั้งนี้ เพื่ออำนวยความสะดวก และเชิญชวนให้ผู้ที่สนใจสมัครใช้ระบบ M-Flow กทพ. จึงเปิดจุดบริการ M-Flow ที่ศูนย์บริการที่เดียวเบ็ดเสร็จ (One Stop Service) อาคารศูนย์บริหารทางพิเศษ กทพ. ถนนเพชรอุทัย เพื่อให้คำแนะนำในการสมัคร และบริการต่างๆ ของ M-Flow ตั้งแต่วันจันทร์-ศุกร์ เวลา 08.30 – 14.30 น. โดยเริ่มตั้งแต่วันที่ 21 กุมภาพันธ์ 2565 เป็นต้นไป
วันศุกร์ที่ 8 กรกฎาคม 2565
กรมการขนส่งทางบก เตือนประชาชนระวังมิจฉาชีพหลอกทำใบขับขี่ปลอมบนโลกออนไลน์ ย้ำการทำใบขับขี่ต้องดำเนินการด้วยตนเองที่สำนักงานขนส่งเท่านั้น
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ปัจจุบันมีกลุ่มมิจฉาชีพแอบอ้างว่า รับทำและจัดหาใบอนุญาตขับรถบนโลกออนไลน์ โดยไม่ต้องอบรมหรือทดสอบ เพียงแค่จ่ายเงินก็รอรับใบอนุญาตขับรถที่บ้านได้เลย ซึ่ง “ไม่เป็นความจริง อย่าหลงเชื่อ” สำหรับการขอรับใบอนุญาตขับรถทุกชนิดมีมาตรฐานเดียวกันทั่วประเทศ คือ ผู้ขอรับใบอนุญาตขับรถต้องดำเนินการด้วยตนเองทุกขั้นตอนที่สำนักงานขนส่ง ตั้งแต่การตรวจสอบเอกสาร การทดสอบสมรรถภาพของร่างกาย การอบรม การทดสอบข้อเขียน การทดสอบขับรถ และการถ่ายรูปเพื่อออกใบอนุญาตขับรถ ดังนั้น หากพบเห็นการโฆษณารับทำใบอนุญาตขับรถโดยไม่ต้องมีขั้นตอนการอบรมหรือทดสอบ ขอให้สันนิษฐานว่าเป็นมิจฉาชีพและอย่าหลงเชื่อโอนเงินไปให้กลุ่มมิจฉาชีพโดยเด็ดขาด ซึ่งขณะนี้กรมการขนส่งทางบก (ขบ.) ได้ให้เจ้าหน้าที่รวบรวมหลักฐานเพื่อดำเนินการแจ้งความดำเนินคดีกับมิจฉาชีพที่มีพฤติกรรมดังกล่าว
อธิบดีกรมการขนส่งทางบก กล่าวเพิ่มเติมว่า ลักษณะพฤติการณ์ของมิจฉาชีพเหล่านี้ จะสร้างบัญชีไลน์ปลอม เฟซบุ๊กปลอม รับทำใบอนุญาตขับรถทางออนไลน์ โดยมีข้อความ “รับทำใบขับขี่ ไม่ต้องสอบ ไม่ต้องอบรม รอรับได้เลย สนใจแชทจองคิว” โดยมีการเรียกค่าใช้จ่ายในการทำใบอนุญาตขับรถ 2,000 - 12,000 บาท ตามประเภทของรถ และจะต้องส่งข้อมูลส่วนบุคคล รูปถ่ายบัตรประชาชน ที่อยู่ และเบอร์โทรติดต่อ เพื่ออ้างว่านำข้อมูลเข้าระบบ และหากสอบถามข้อมูลเพิ่มเติมก็มักจะอ้างว่าเป็นเจ้าหน้าที่ของ ขบ. เพื่อหลอกให้หลงเชื่อและโอนเงินให้ในที่สุด ซึ่งผู้ที่หลงเชื่อเมื่อจ่ายไปแล้วมิจฉาชีพมักเงียบหายหรือได้รับใบอนุญาตขับรถปลอม ซึ่งหากนำไปใช้จะมีความผิดตามกฎหมายอาญาอีกทั้งเสี่ยงต่อการถูกนำข้อมูลส่วนตัวไปแอบอ้างทำธุรกรรมที่ผิดกฎหมาย แอบอ้างนำข้อมูลไปกู้เงินออนไลน์ รวมไปถึงการนำไปในก่อคดีอาชญากรรมร้ายแรงได้
ทั้งนี้ ปัจจุบันการดำเนินการด้านใบอนุญาตขับรถทุกชนิด ทั้งการขอใหม่ และการต่ออายุใบอนุญาตขับรถ ขบ. มีบริการจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสำนักงานขนส่ง วันที่ และเวลาที่สะดวกได้ด้วยตนเอง โดยขณะนี้ ขบ. ขยายเวลาให้บริการต่อใบอนุญาตขับรถนอกเวลาทำการ และเพิ่มวันเสาร์ในเดือน ส.ค.-ก.ย. 2565 และสำหรับการต่ออายุใบอนุญาตขับรถ สามารถอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com เพื่อนำผลผ่านการอบรมมาติดต่อที่สำนักงาน ลดขั้นตอนและลดระยะเวลาในการติดต่อ ดังนั้น ขอประชาสัมพันธ์แจ้งเตือนประชาชนอย่าหลงเชื่อหากมีผู้ใดแอบอ้างอาสาดำเนินการด้านในอนุญาตขับรถให้โดยเด็ดขาด ขอให้ตรวจสอบแหล่งที่มาของข้อมูลข่าวสาร หากเผยแพร่โดยบัญชีที่ไม่คุ้นเคยหรือเป็นบุคคลธรรมดา สามารถแจ้งเบาะแสมายัง ขบ. ได้โดยตรง หรือโทรสายด่วน 1584 ตลอด 24 ชั่วโมง
วันพุธที่ 2 กุมภาพันธ์ 2565
​การประชุมคณะกรรมการพิจารณาคัดเลือกข้าราชการพลเรือนดีเด่น ของสำนักงานปลัดกระทรวงอุตสาหกรรม ครั้งที่ 2/2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่นของสำนักงานปลัดกระทรวงอุตสาหกรรม ครั้งที่ 2/2565
การประชุมคณะกรรมการพิจารณาคัดเลือกข้าราชการพลเรือนดีเด่น ของสำนักงานปลัดกระทรวงอุตสาหกรรม ครั้งที่ 2/2565
วันนี้ (2 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่นของสำนักงานปลัดกระทรวงอุตสาหกรรม ครั้งที่ 2/2565 ซึ่งที่ประชุมได้พิจารณาคัดเลือกข้าราชการพลเรือนดีเด่น ประจำปี พ.ศ. 2565 โดยมีนางวรวรรณ ชิตอรุณ รองปลัดกระทรวงอุตสาหกรรม และคณะกรรมการฯ ร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันอังคารที่ 22 มิถุนายน 2564
เร่งช่วยเหลือเกษตรกรผู้ปลูกกล้วยไม้
ก.เกษตรฯ เร่งช่วยเหลือเกษตรกรผู้ปลูกกล้วยไม้ที่ได้รับผลกระทบจากโควิด-19
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ผ่านระบบ Zoom Cloud Meeting ณ ห้องประชุมกระทรวงเกษตรและสหกรณ์ เพื่อร่วมพิจารณาการช่วยเหลือเกษตรผู้ปลูกเลี้ยงกล้วยไม้ โดยที่ประชุมมีมติเห็นชอบการช่วยเหลือเกษตรกรผู้ปลูกเลี้ยงกล้วยไม้ โดยใช้งบประมาณภายใต้ พรก. ให้อำนาจกระทรวงการคลังกู้เงิน เพื่อแก้ไขเยียวยาเกษตรกรผู้ปลูกเลี้ยงกล้วยไม้ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19)
นอกจากนี้ ที่ประชุมได้มีมติเพิ่มเติมให้มีคณะทำงานศึกษาแนวทางการช่วยเหลือเกษตรกรผู้ปลูกเลี้ยงกล้วยไม้ โดยใช้งบประมาณภายใต้พระราชกำหนดให้อำนาจกระทรวงการคลังกู้เงิน เพื่อแก้ไขปัญหาเยียวยาเกษตรกรผู้ปลูกเลี้ยงกล้วยไม้ที่ได้รับผลกระทบจากการแพร่ระบาดของโรคโควิด-19 ซึ่งที่ประชุมได้มอบหมายนายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ เป็นประธานคณะทำงานฯ และมอบหมายฝ่ายเลขาฯ จัดทำคำสั่งคณะทำงานฯ เพื่อพิจารณาหลักเกณฑ์การช่วยเหลือเกษตรกรผู้ปลูกเลี้ยงกล้วยไม้ต่อไป
วันจันทร์ที่ 13 มิถุนายน 2565
รับมอบถังดักไขมัน
รับมอบถังดักไขมัน
รับมอบถังดักไขมัน
วันนี้ (13 มิถุนายน 2565) นางวรวรรณ ชิตอรุณ รองปลัดกระทรวงอุตสาหกรรมในฐานะ ผอ.ศูนย์อำนวยการจิตอาสากระทรวงอุตสาหกรรม รับมอบถังดักไขมัน จำนวน 500 ใบ จากกรมอุตสาหกรรมพื้นฐานและการเหมืองแร่ โดย นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ เพื่อนำไปติดตั้งให้กับประชาชนในโครงการจิตอาสาของกระทรวงฯ ปี พ.ศ. 2565 ภายใต้โครงการจิตอาสารักษ์แม่น้ำ เพื่อเฉลิมพระเกียรติฯ พระบาทสมเด็จพระเจ้าอยู่หัว
โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาราชการผู้ตรวจราชการกระทรวงอุตสาหกรรม นางสาวลัดดาวัลย์ สันติภิญโญเลิศ ผู้อำนวยการกองตรวจราชการ และนางรวีวรรณ อุตรนคร ผู้อำนวยการกองกลาง ร่วมเป็นสักขีพยาน ณ บริเวณห้องโถง ชั้น 1 อาคารสำนักงานปลัดกระทรวงอุตสาหกรรม
วันศุกร์ที่ 19 สิงหาคม 2565
แจง! การยกหนี้ “ไม่ใช่” การแก้ปัญหาหนี้ กยศ. รัฐบาลเร่งออกมาตรการช่วยเหลือ - เสนอร่าง พ.ร.บ. ใหม่ สร้างโอกาสเข้าถึงการศึกษาของเด็กไทย
.....
จากกระแสข่าวการรวบรวมรายชื่อผ่านเว็บไซต์หนึ่ง เพื่อยื่นแก้ไขกฎหมายกองทุนเงินให้กู้ยืมเพื่อการศึกษา (กยศ.) โดยให้รัฐบาลเป็นลูกหนี้แทนผู้กู้และยกหนี้ให้ผู้กู้ปัจจุบันนั้น ล่าสุด สำนักงานคณะกรรมการกฤษฎีกา ชี้แจงว่า การยกหนี้ไม่ใช่การแก้ปัญหาหนี้ กยศ. แต่จะทำให้ผู้กู้ขาดวินัยทางการเงิน ซึ่งจะเป็นปัญหาต่อไปในอนาคต และขณะนี้รัฐบาลได้เสนอแก้ไขการชำระหนี้ กยศ. ที่ยึดหลัก “เป็นหนี้ต้องใช้” แต่จะผ่อนปรนการชำระหนี้ให้สอดคล้องกับรายได้และความสามารถในการชำระหนี้ โดยร่าง พ.ร.บ. ดังกล่าว กำลังอยู่ในชั้นการพิจารณาของสภาผู้แทนราษฎร
.
ขณะเดียวกัน รัฐบาลได้เร่งช่วยเหลือลูกหนี้ กยศ. มาอย่างต่อเนื่อง ทั้งการลดภาระหนี้ ลดความเสี่ยงถูกดำเนินคดี แก้กฎหมายให้เกิดความเป็นธรรมมากขึ้น จัดงานมหกรรมไกล่เกลี่ยหนี้ ฯลฯ เพื่อสร้างโอกาสทางการศึกษาและการเรียนรู้ตลอดชีวิต พัฒนาคุณภาพทรัพยากรบุคคล และเพิ่มความสามารถทางการแข่งขันของไทยให้ดียิ่งขึ้นต่อไป
.
อ่านเพิ่มเติม คลิกhttps://www.thaigov.go.th/news/contents/details/58192
#ไทยคู่ฟ้า#ร่วมต้านโควิด19
-------------------
วันอังคารที่ 26 กรกฎาคม 2565
ดีอีเอส ยกระดับศูนย์บริการข้อมูลภาครัฐสู่ GCC1111 อัจฉริยะ
ดีอีเอส ยกระดับศูนย์บริการข้อมูลภาครัฐสู่ GCC1111 อัจฉริยะ
กระทรวงดิจิทัลฯ เดินหน้ายกระดับศูนย์บริการข้อมูลภาครัฐเพื่อประชาชนสู่ GCC1111 อัจฉริยะ รับไลฟ์สไตล์คนยุคดิจิทัล เปิดสถิติยอดใช้บริการช่วงโควิดต่อเนื่องเกือบ 3 ปี ตัวเลขกว่า 8 ล้านสาย ส่วนใหญ่โทรสอบถามข้อมูลโดยเฉพาะเรื่องนโยบายรัฐบาลที่เยียวยาประชาชน
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวระหว่างเป็นประธานในพิธีเปิด การสัมมนาเชิงปฏิบัติการ “สานสัมพันธ์เครือข่ายภาครัฐ GCC 1111 ประจําปี 2565” วันนี้ (26 ก.ค. 65) ว่า ศูนย์บริการข้อมูลภาครัฐเพื่อประชาชน (Government Contact Center หรือ GCC1111) เป็นแหล่งข้อมูลกลางให้บริการข้อมูลของ 20 กระทรวง ตลอดจนส่วนงานที่ไม่สังกัดสํานักนายกรัฐมนตรี และส่วนราชการอื่นๆ เปิดให้ประชาชนเข้าถึง และสอบถามข้อมูลภาครัฐ ผ่านเทคโนโลยีดิจิทัลในหลากหลายรูปแบบ ทั้งทางระบบโทรศัพท์ อีเมล์ เว็บไซต์ โซเชียลมีเดีย และล่าสุดเพิ่มช่องทาง Chatbot และ Voicebot เพื่ออํานวยความสะดวกให้กับประชาชน
ปัจจุบันข้อมูลที่ให้บริการ ประกอบด้วย การให้บริการข้อมูลภาครัฐ ข้อมูลบริการ ข้อมูลการติดต่อข่าวสาร รวมถึงบริการรับเรื่องร้องเรียนของหน่วยงานต่างๆ ข้างต้น
ทางด้านยอดสะสมสถิติประชาชนติดต่อใช้บริการในช่วงเกือบ 3 ปีที่ผ่านมา ซึ่งอยู่ท่ามกลางสถานการณ์โควิด-19 มีจำนวนรวม 8,885,079 สาย แบ่งเป็น สอบถามข้อมูล 5,568,722 สาย (62.68%) และรับเรื่องร้องเรียน 3,316,717 สาย (37.32%) หรือคิดเป็นเฉลี่ยต่อเดือนมากกว่า 200,000 สาย ซึ่งเป็นอัตราที่สูงมาก โดยส่วนใหญ่เป็นบริการสอบถามข้อมูล ส่วนหนึ่งสอบถามเกี่ยวกับนโยบายที่รัฐบาลเยียวยาประชาชน
ขณะที่ ยอดสะสมสถิติการให้บริการผ่าน Voicebot และ Chatbot ตั้งแต่เปิดให้บริการช่องทางนี้เมื่อเดือน ส.ค. 63 - มิ.ย. 65 มีการให้บริการผ่าน Voicebot จำนวน 1,265,414 ครั้ง และผ่าน Chatbot จำนวน 8,750 ครั้ง
นอกจากนี้ ตั้งแต่ปี 63 ศูนย์บริการข้อมูลภาครัฐเพื่อประชาชน (GCC1111) ยังเป็นช่องทางในการติดต่อของศูนย์ต่อต้านข่าวปลอม สำหรับรับแจ้งข่าว/เบาะแสข้อมูลเท็จที่เผยแพร่อยู่ในสังคม อันอาจทำให้เกิดความเข้าใจผิดที่จะส่งผลกระทบต่อประชาชน เป็นต้น ล่าสุดมีสถิติการโทรเข้ามาแจ้งเบาะแสมากกว่า 2,000 เรื่อง
“กระทรวงฯ มุ่งพัฒนางานบริการของ GCC1111 และดำเนินการยกระดับศูนย์บริการข้อมูลภาครัฐเพื่อประชาชนให้เป็น GCC 1111 อัจฉริยะ เพื่อให้สอดรับกับการปรับเปลี่ยนพฤติกรรม และรูปแบบการใช้ชีวิตของคนในยุคเทคโนโลยีดิจิทัล ซึ่งมุ่งเน้นความสำคัญในการให้บริการผ่านสื่อออนไลน์มากขึ้น ทั้งเพิ่มประสิทธิภาพการให้บริการระบบ Voice bot ผ่านช่องทางโทรศัพท์ และ Chat bot พร้อมทั้งพัฒนาคุณภาพการให้บริการ โดยจัดให้มีระบบการค้นหาข้อมูล (Search Engine) ผ่านทางหน้าเว็บไซต์ ww.gcc.go.th อีกด้วย เพื่อเป็นการตอบสนองความต้องการใช้บริการที่เปลี่ยนแปลงไปและสอดรับกับเทคโนโลยี” นางสาวอัจฉรินทร์กล่าว
*********************
วันจันทร์ที่ 18 กรกฎาคม 2565
จุรินทร์ย้ำ ราคาน้ำมันปาล์มขวดลงอีกแน่ 3-4 บาท สัปดาห์นี้  ไก่-หมู ตามมา
จุรินทร์ย้ำ ราคาน้ำมันปาล์มขวดลงอีกแน่ 3-4 บาท สัปดาห์นี้  ไก่-หมู ตามมา
วันที่ 18 กรกฎาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ก่อนเริ่มประชุมคณะรัฐมนตรีวันนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้กล่าวถึงผลการดำเนินงานเร่งรัดการลดราคาน้ำมันปาล์มขวดเพื่อให้สอดคล้องกับราคาต้นทุนผลิต ซึ่งในสัปดาห์ที่แล้วราคาขายในห้างสรรพสินค้าและร้านค้าปลีกขนาดใหญ่ ได้ปรับลดลงมา 5-6 บาท และในภายในสัปดาห์นี้ ทางกรมการค้าภายในได้รับการยืนยันจากผู้ประกอบการว่า ราคาจะลดลงอีก 3-4 บาท อย่างแน่นอน
ทั้งนี้ ภายใต้มาตรการเข้าดูแลค่าครองชีพประชาชน กระทรวงพาณิชย์ได้ร่วมขับเคลื่อนอย่างบูรณาการกับทุกภาคส่วน เริ่มตั้งแต่ภาคการเกษตร ภาคอุตสาหกรรม และการจัดจำหน่าย ที่ผ่านมาได้รับความร่วมมือเป็นอย่างดี ภายใต้สถานการณ์เงินเฟ้อทั่วโลก ที่ทำให้ต้นทุนการผลิตและการขนส่งปรับสูงขึ้นอย่างมาก แต่สินค้าที่จำเป็นในชีวิตประจำวันยังสามารถตรึงราคาไว้ได้ หรือแม้มีการปรับขึ้นก็อยู่ในวงจำกัด
นางสาวรัชดา กล่าวด้วยว่า สำหรับไก่สด คาดว่าเร็ว ๆ นี้ราคาจะปรับลดลง หลังจากที่ได้หารือกับโรงชำแหละรายใหญ่ ซี่งพร้อมให้ความร่วมมือ ทั้งนี้ ช่วงก่อนหน้าที่ราคาไก่สดปรับสูงขึ้นเนื่องจาก ส่วนประกอบของอาหารสัตว์เช่น ข้าวสาลีและข้าวบาร์เลย์ ที่ต้องนำเข้าจากต่างประเทศมีราคาสูงขึ้นอย่างมาก ขณะที่ราคาเนื้อหมูก็จะปรับลดลงเช่นเดียวกัน โดยสมาคมผู้เลี้ยงสุกรแห่งชาติ ได้ยืนยันให้ความร่วมมือกับกระทรวง ที่จะรักษาระดับราคาหมูมีชีวิตหน้าฟาร์ม ไว้ที่100 บาทต่อกิโลกรัม แม้ต้นทุนการเลี้ยงยังคงสูง
“นายจุรินทร์ ได้สั่งการเรื่องควบคุมดูแลราคาสินค้า ซึ่งสินค้าบางตัวจะเป็นการดำเนินการในลักษณะความร่วมมือระหว่างภาคส่วนต่างๆ เพราะต้นทุนสินค้าหากนำเข้าจากต่างประเทศและมีราคาสูงขึ้น ก็อาจมีการปรับขึ้นบ้างหากหลีกเลี่ยงไม่ได้ และสินค้าหลายตัวผู้ประกอบการ และผู้จัดจำหน่าย ได้ให้ความร่วมมือด้วยการตรึงราคาสินค้าไว้ โดยกระทรวงพาณิชย์มีการใช้นโยบายวิน-วินโมเดล คือต้องดูปริมาณสินค้าให้เพียงพอ เพื่อป้องกันการเกิดปัญหาสินค้าขาดแคลนอาจเป็นปัญหาต่อเนื่อง อีกทั้งผู้ประกอบการสามารถผลิตสินค้าต่อไปได้ และผู้บริโภคจะไม่ได้รับผลกระทบมากจนเกินไป” นางสาวรัชดา กล่าว
วันจันทร์ที่ 11 ตุลาคม 2564
บีโอไอเร่งยกระดับผู้ประกอบการสู่ Industry 4.0  พร้อมขยายเวลามาตรการสิทธิประโยชน์พิเศษสำหรับ SMEs
บอร์ดบีโอไออนุมัติมาตรการสนับสนุนการยกระดับอุตสาหกรรมและบริการให้เป็นระบบอัจฉริยะ และก้าวไปสู่ Industry 4.0 อย่างเต็มรูปแบบ พร้อมขยายระยะเวลามาตรการหนุน SMEs เพื่อเร่งสร้างศักยภาพและความเข้มแข็งให้สามารถเติบโตได้อย่างต่อเนื่องและยั่งยืน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่าวันนี้ (11ตุลาคม2564) ที่ประชุมคณะกรรมการส่งเสริมการลงทุน ซึ่งมี พล.อ.ประยุทธ์ จันทร์โอชา นายกรัฐมนตรีเป็นประธาน ได้พิจารณาเห็นชอบมาตรการส่งเสริมการลงทุนเพื่อการยกระดับไปสู่Industry4.0เพื่อสนับสนุนผู้ประกอบการให้ลงทุนปรับเปลี่ยนเครื่องจักรเพื่อยกระดับสู่อุตสาหกรรม4.0ตามเกณฑ์ที่กำหนดในด้านต่างๆ เช่น ระบบอัตโนมัติและการเชื่อมต่อระหว่างอุปกรณ์ (Automation and Network Technology)การวิเคราะห์ข้อมูลและการปฏิบัติการที่ชาญฉลาด (Smart Operation)หรือการนำเทคโนโลยีดิจิทัลมาใช้บริหารจัดการในกระบวนการผลิตและการบริหารองค์กร (Digital Technology in Production& Enterprise Processes)เป็นต้น โดยให้ได้รับสิทธิประโยชน์ยกเว้นภาษีเงินได้นิติบุคคลเป็นเวลา 3 ปี สัดส่วนร้อยละ 100 ของเงินลงทุนในการปรับปรุง ทั้งนี้ ต้องเสนอแผนการลงทุนที่ได้รับความเห็นชอบจากสำนักงานพัฒนาวิทยาศาสตร์และเทคโนโลยีแห่งชาติ (สวทช.) โดยยื่นขอรับการส่งเสริมภายในวันทำการสุดท้ายของปี 2565 และต้องดำเนินการให้แล้วเสร็จภายใน3ปี นับจากวันที่ออกบัตรส่งเสริม
“จากการสำรวจของสภาอุตสาหกรรมแห่งประเทศไทยภาคอุตสาหกรรมไทยกว่าร้อยละ 70 ยังอยู่ในระดับอุตสาหกรรม 2.0 หรือต่ำกว่า ระดับอุตสาหกรรม 3.0 มีเพียงร้อยละ 28 บีโอไอจึงเห็นความจำเป็นที่จะต้องมีมาตรการสนับสนุนการยกระดับไปสู่อุตสาหกรรม 4.0 ซึ่งต้องมีการปรับปรุงในหลายมิติไปพร้อมๆ กัน ทั้งระบบอัตโนมัติ ระบบอัจฉริยะ และเทคโนโลยีดิจิทัล และใช้เงินลงทุนสูง มาตรการใหม่นี้จะช่วยเสริมมาตรการสนับสนุนการปรับเปลี่ยนเครื่องจักรไปสู่ระบบอัตโนมัติและมาตรการสนับสนุนการนำเทคโนโลยีดิจิทัลมาใช้ที่มีอยู่เดิม”เลขาธิการบีโอไอ กล่าว
ที่ประชุมฯ อนุมัติขยายเวลามาตรการส่งเสริมการลงทุนสำหรับวิสาหกิจขนาดกลางและขนาดย่อม (SMEs) เป็นสิ้นสุดวันทำการสุดท้ายของปี2565จากเดิมมาตรการจะสิ้นสุดในวันทำการสุดท้ายของปี 2564 โดยมาตรการพิเศษสำหรับSMEsกำหนดวงเงินยกเว้นภาษีเงินได้นิติบุคคลเป็น2เท่าจากเกณฑ์ปกติ และผ่อนปรนเงื่อนไขต่างๆ รวมถึงการให้สิทธิและประโยชน์เพิ่มเติมตามคุณค่าของโครงการ (Merit-based Incentives) เพื่อกระตุ้นให้SMEsพัฒนาศักยภาพด้วยเทคโนโลยีและนวัตกรรมซึ่งจะช่วยให้สามารถเติบโตและแข่งขันได้ ตลอดจนส่งเสริมSMEsที่ตั้งอยู่ในภูมิภาคและเขตเศรษฐกิจพิเศษ ทั้งนี้คาดว่าจะช่วยเพิ่มศักยภาพและสร้างความเข้มแข็งให้ผู้ประกอบการSMEsให้สามารถเติบโตได้อย่างต่อเนื่องและยั่งยืน
****************************
วันศุกร์ที่ 15 กรกฎาคม 2565
โฆษกรัฐบาลเผย นายกรัฐมนตรี เป็นห่วงหลังพบแนวโน้มพฤติกรรมป้องกันโควิดลดลง วอนประชาชน "อย่าการ์ดตก"  สวมหน้ากากอนามัย เว้นระยะห่าง ล้างมือ
โฆษกรัฐบาลเผย นายกรัฐมนตรี เป็นห่วงหลังพบแนวโน้มพฤติกรรมป้องกันโควิดลดลง วอนประชาชน "อย่าการ์ดตก"  สวมหน้ากากอนามัย เว้นระยะห่าง ล้างมือ  ขณะที่ WHO ชี้ 2 สัปดาห์ที่ผ่านมา ตัวเลขผู้ติดเชื้อทั่วโลกสูงขี้น 30%
วันนี้ (15 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยข้อมูลการสำรวจอนามัยโพลของกรมอนามัย เปรียบเทียบระหว่างเดือนมิถุนายน และเดือนกรกฎาคม 2565 พบว่า ประชาชน มีแนวโน้มพฤติกรรมการป้องกันโรคโควิด-19 ลดลง โดยการเว้นระยะห่าง ลดลงจากจากร้อยละ 81.9 เป็นร้อยละ 78.7 การสวมหน้ากากในสถานที่สาธารณะ ลดลงจากร้อยละ 95.1 เป็นร้อยละ 94.8 และการล้างมือ ลดลงจากร้อยละ 89.7 เป็นร้อยละ 88.99 ขณะเดียวกันผู้อำนวยการใหญ่องค์การอนามัยโลก (WHO) ชี้โควิด-19 ยังไม่ถึงจุดสิ้นสุดการระบาด หลังช่วง 2 สัปดาห์ที่ผ่านมา ตัวเลขผู้ติดเชื้อทั่วโลกเพิ่มสูงขึ้นถึง 30% ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จึงฝากเตือนประชาชนอย่าการ์ดตก เน้นปฏิบัติตามมาตรการของสาธารณสุข สวมหน้ากากอนามัยในพื้นที่เสี่ยง เว้นระยะห่าง ล้างมือ และเข้ารับการฉีดวัคซีน เพื่อไม่ให้สถานการณ์กลับไปรุนแรงอีก ทั้งนี้ กำชับกระทรวงสาธารณสุขติดตามและประเมินสถานการณ์ตลอดช่วงวันหยุดนี้อย่างใกล้ชิด
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,795 ราย จำแนกเป็น ผู้ป่วยในประเทศ 1,795 ราย ผู้ป่วยมาจากต่างประเทศ 0 ราย ผู้เสียชีวิต 23 ราย ผู้ที่กำลังรักษาตัว 24,043 ราย และมียอดผู้ที่หายป่วยกลับบ้านแล้ว 1,920 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,331,541 ราย จำนวนผู้ที่หายป่วยสะสมจำนวน 2,331,481 ราย จำนวนผู้ป่วยปอดอักเสบรักษาตัวอยู่ในโรงพยาบาล 789 ราย
วันศุกร์ที่ 12 สิงหาคม 2565
ทำบุญตักบาตรพระสงฆ์ เนื่องใน “วันเฉลิมพระชนมพรรษา” ถวายเป็นพระราชกุศล
ทำบุญตักบาตรพระสงฆ์ เนื่องใน “วันเฉลิมพระชนมพรรษา” ถวายเป็นพระราชกุศล
วันนี้ (12 สิงหาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์ณรงค์ สายวงศ์รองปลัดกระทรวงสาธารณสุข ร่วมพิธีทำบุญตักบาตรพระสงฆ์และสามเณร จำนวน 91 รูป ถวายเป็นพระราชกุศลเนื่องในโอกาสวันเฉลิมพระเกียรติสมเด็จพระนางเจ้าสิริกิตต์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 พร้อมร่วมพิธีทางศาสนามหามงคล 5 ศาสนา ณ ศาลาสหทัยสมาคม พระบรมมหาราชวัง
วันพุธที่ 12 มกราคม 2565
กรมสรรพากรจับมือสมาคมสินทรัพย์ดิจิทัล เปิดช่องทางรับฟังความคิดเห็นแนวทางการจัดเก็บภาษีคริปโตเคอเรนซี
กรมสรรพากรได้มีการประชุมหารือร่วมกับนายกสมาคมสินทรัพย์ดิจิทัลไทย และนักวิชาการผู้เชี่ยวชาญ เมื่อวันที่ 11 ม.ค.2565 ประเด็นเรื่องของการจัดเก็บภาษีจากสินทรัพย์ดิจิทัลในทางปฏิบัติที่อยู่ในอำนาจหน้าที่ของกรมสรรพากร
นายวินิจ วิเศษสุวรรณภูมิ รองอธิบดีกรมสรรพากร ในฐานะตัวแทนจากกรมสรรพากรในคณะทำงาน 3 ฝ่าย เปิดเผยว่า “กรมสรรพากรได้มีการประชุมหารือร่วมกับนายศุภกฤษฎ์ บุญสาตร์ นายกสมาคมสินทรัพย์ดิจิทัลไทย และนักวิชาการผู้เชี่ยวชาญ เมื่อวันที่ 11 มกราคม 2565 ประเด็นเรื่องของการจัดเก็บภาษีจากสินทรัพย์ดิจิทัลในทางปฏิบัติที่อยู่ในอำนาจหน้าที่ของกรมสรรพากร โดยมีข้อสรุปจากที่ประชุม คือ จะมีการตั้งคณะทำงานร่วมกันระหว่าง กรมสรรพากร และสมาคมสินทรัพย์ดิจิทัลไทย พร้อมกับหน่วยงานอื่นที่เกี่ยวข้อง อาทิ สมาคมการค้าผู้ประกอบธุรกิจสินทรัพย์ดิจิทัลไทย สำนักงานคณะกรรมการกำกับหลักทรัพย์และตลาดหลักทรัพย์ เป็นต้น เพื่อร่วมกันหาแนวทางในการจัดเก็บภาษีจากสินทรัพย์ดิจิทัลที่ครอบคลุมผู้มีส่วนร่วมทุกฝ่าย ไม่ว่าจะเป็นนักเทรด นักขุด ผู้ประกอบธุรกิจทั้งที่มีใบอนุญาตและไม่มีใบอนุญาต รวมถึงรับความเห็นจากนักวิชาการด้านภาษีอากร โดยในเรื่องของการรับฟังความเห็นนั้น ทางกรมสรรพากรเปิดเผยเพิ่มเติมว่า ในที่ประชุมได้มีการหารือและสรุปร่วมกันว่าจะมีการเผยแพร่แบบสอบถามที่มาจากการทำงานร่วมกันของคณะทำงานในรูปแบบของตัวเลือกในการปฎิบัติ (Options) แทนที่จะเป็นคำถามปลายเปิด เพื่อสะดวกต่อการนำเสนอแนวทางปฎิบัติที่เป็นรูปธรรมชัดเจนซึ่งแบบสอบถามดังกล่าวทางสมาคมฯ จะเป็นผู้รับผิดชอบดูแลทำการจัดส่งให้ทุกฝ่ายที่อยู่ในชุมชนของสินทรัพย์ดิจิทัลไทย ช่วยกันเสนอแนวทางก่อนที่จะมีการประชุมใหญ่อีกครั้งภายในเดือนมกราคม 2565ซึ่งจะมีทุกฝ่ายที่เกี่ยวข้องมาประชุมร่วมกันทั้งหน่วยงานภาครัฐและเอกชนในการหาข้อสรุปเพื่อเป็นแนวทางปฏิบัติในเรื่องดังกล่าว อย่างไรก็ดี สำหรับแนวทางปฎิบัตินั้นจะแบ่งออกเป็น 3 ขั้นตอน ประกอบด้วย การสร้างแนวทางการจัดเก็บภาษีสินทรัพย์ดิจิทัลให้มีความชัดเจน และเป็นแนวทางการปฏิบัติที่มาจากการสรุปร่วมกันจากผู้เกี่ยวข้องทุกฝ่ายที่ได้มีการเปิดรับฟัง การผ่อนปรนกฎระเบียบบางข้อ หากสามารถทำได้ที่ไม่ขัดต่อกฏหมายและกฎระเบียบต่างๆ และการร่วมกันสร้างแนวทางที่จะส่งเสริมพัฒนาอุตสาหกรรมสินทรัพย์ดิจิทัลไทยในอนาคต โดยการดำเนินการทั้งหมดจะเกิดความชัดเจนและไม่กระทบต่อการยื่นภาษีของปี 2564”
นายศุภกฤษฏ์ บุญสาตร์ นายกสมาคมสินทรัพย์ดิจิทัลไทย เปิดเผยว่า “ประเด็นเรื่องของภาษีเป็นเรื่องที่มีผลกระทบต่อวงการสินทรัพย์ดิจิทัลเป็นอย่างมาก อยากให้ทุกคนที่เกี่ยวข้องร่วมมือกันสร้างแนวทางปฎิบัติที่จะช่วยผลักดันอุตสาหกรรมนี้ให้สามารถเติบโตไปได้แม้อาจจะไม่สามารถตอบความต้องการของทุกคนได้ทั้งหมด แต่อยากให้ทุกฝ่ายมองถึงประโยชน์ส่วนรวมซึ่งเชื่อว่าหากทุกฝ่ายให้ความร่วมมือก็จะช่วยยกระดับอุตสาหกรรมสินทรัพย์ดิจิทัลไทยให้สามารถเดินไปข้างหน้าได้”
วันพฤหัสบดีที่ 12 พฤษภาคม 2565
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 6 – 11 พฤษภาคม 2565
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 6 – 11 พฤษภาคม 2565 พบการกระทำผิด จำนวน 608 คดี คิดเป็นเงินค่าปรับ 10.06 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 6 – 11 พฤษภาคม 2565) พบว่ามีการกระทำผิด จำนวน 608 คดี คิดเป็นเงินค่าปรับ 10.06 ล้านบาท โดยแยกเป็น สุรา จำนวน 342 คดี ค่าปรับ 2.83 ล้านบาท ยาสูบ จำนวน 209 คดี ค่าปรับ 5.00 ล้านบาท ไพ่ จำนวน 9 คดี ค่าปรับ 0.06 ล้านบาท น้ำมันและผลิตภัณฑ์น้ำมัน จำนวน 20 คดี ค่าปรับ 0.36 ล้านบาท รถจักรยานยนต์ จำนวน 11 คดี ค่าปรับ 0.21 ล้านบาท และสินค้าอื่น ๆ จำนวน 17 คดี ค่าปรับ 1.60 ล้านบาท โดยมีของกลางแยกเป็นน้ำสุรา จำนวน 2,195.029 ลิตร ยาสูบ จำนวน 8,556 ซอง ไพ่ จำนวน 238 สำรับ น้ำมันและผลิตภัณฑ์น้ำมัน จำนวน 13,900.000 ลิตร รถจักรยานยนต์ จำนวน 14 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 11 พฤษภาคม 2565 พบว่ามีการกระทำผิด จำนวน 16,840 คดี คิดเป็นเงินค่าปรับ 304.10 ล้านบาท โดยแยกเป็น สุรา จำนวน 9,089 คดี ค่าปรับ 80.28 ล้านบาท ยาสูบ จำนวน 5,785 คดี ค่าปรับ 152.38 ล้านบาท ไพ่ จำนวน 274 คดี ค่าปรับ 2.78 ล้านบาท น้ำมันและผลิตภัณฑ์น้ำมัน จำนวน 483 คดี ค่าปรับ 20.47 ล้านบาท น้ำหอม จำนวน 79 คดี ค่าปรับ 4.15 ล้านบาท รถจักรยานยนต์ จำนวน 747 คดี ค่าปรับ จำนวน 17.10 ล้านบาท และสินค้าอื่น ๆ จำนวน 383 คดี ค่าปรับ 26.94 ล้านบาท โดยมีของกลางแยกเป็นน้ำสุรา จำนวน 134,773.924 ลิตร ยาสูบ จำนวน 3,041,274 ซอง ไพ่ จำนวน 17,649 สำรับ น้ำมันและผลิตภัณฑ์น้ำมัน จำนวน 636,710.000 ลิตร น้ำหอม จำนวน 88,309 ขวด รถจักรยานยนต์ จำนวน 911 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/798-2565-6-11-2565-23
วันอังคารที่ 29 มีนาคม 2565
ครม.เห็นชอบให้บริษัทโทรคมนาคมแห่งชาติ จำกัด (มหาชน) เป็นผู้ดำเนินคลาวด์กลางภาครัฐ กรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566-2568 รวมวงเงิน 6,216 ล้านบาท
ครม.เห็นชอบให้บริษัทโทรคมนาคมแห่งชาติ จำกัด (มหาชน) เป็นผู้ดำเนินคลาวด์กลางภาครัฐ กรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566-2568 รวมวงเงิน 6,216 ล้านบาท
วันที่ 29 มีนาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบให้กระทรวงดิจิทัลเพื่อเศรษฐกิจและสังคม จัดให้มีคลาวด์กลางภาครัฐและให้บริษัทโทรคมนาคมแห่งชาติ จำกัด (มหาชน) เป็นผู้ดำเนินคลาวด์กลางภาครัฐ อันเนื่องมาจากการควบรวมกิจการและได้รับไปทั้งทรัพย์สิน หนี้ สิทธิ หน้าที่ และความรับผิดชอบของบริษัท กสท โทรคมนาคม จำกัด(มหาชน) ทั้งหมด ตามพระราชบัญญัติบริษัทมหาชนจำกัด พ.ศ. 2535 พร้อมเห็นชอบกรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566-2568 โครงการบริการระบบคลาวด์กลางภาครัฐ รวมวงเงิน 6,216 ล้านบาท
ทั้งนี้รายละเอียดโครงการบริการระบบคลาวด์กลางภาครัฐ วงเงิน 6,216 ล้านบาท ระยะเวลา 3 ปี ประกอบด้วย ค่าเช่าใช้ระบบเพื่อให้บริการระบบคลาวด์กลางภาครัฐ แบ่งเป็น ค่าเช่าใช้บริการระบบคลาวด์ จำนวนไม่น้อยกว่า 25,000 VM รวม 3,852 ล้านบาท และ ค่าเช่าพื้นที่จัดเก็บข้อมูลเพิ่ม จำนวน 3,000 TB จำนวน 5775 ล้านบาท,ค่าบริการการบริหารจัดการ Log และ Managed Security Service จำนวนไม่น้อยกว่า 25,000 VM รวม 1,350 ล้านบาท, ค่าบริการสิทธิของระบบบริหารจัดการฐานข้อมูล (Database License) รวม 229 ล้านบาท, ค่าบริการ Cloud Marketplaceรวม 150 ล้านบาท และค่าบริการระบบศูนย์ปฏิบัติการเครือข่ายและCall Center 24 ชั่วโมง 7 วัน รวม 57 ล้านบาท
สำหรับประโยชน์ที่คาดว่าจะได้รับ กระทรวงดิจิทัลเพื่อเศรษฐกิจและสังคม ได้ประเมินว่า การดำเนินโครงการดังกล่าว จะทำให้รัฐประหยัดงบประมาณด้านโครงสร้างพื้นฐานดิจิทัลของประเทศในส่วนของค่าเช่าคลาวด์ได้ 4,116 ล้านบาท หรือคิดเป็นร้อยละ 76.22 และส่งเสริมระบบสารสนเทศของประเทศให้มั่นคงปลอดภัย
เนื่องจากข้อมูลและระบบงานของหน่วยงานภาครัฐอยู่ในระบบคลาวด์กลางภาครัฐที่มีมาตรฐานสากลด้านความมั่นคงปลอดภัยและตั้งอยู่ภายในประเทศ นอกจากนี้โครงการดังกล่าวยังเป็นพื้นฐานสำคัญของการเปลี่ยนผ่านเข้าสู่รัฐบาลดิจิทัล รวมถึงการใช้ประโยชน์จากข้อมูลขนาดใหญ่(Big Data) เพื่อการบริหารจัดการและการตัดสินใจอย่างมีประสิทธิภาพ
วันศุกร์ที่ 15 ตุลาคม 2564
ก.เกษตรฯ ประชุมจัดทำคู่มือการปลูกกัญชง กัญชา และกระท่อม แบบครบวงจร
ก.เกษตรฯ ประชุมจัดทำคู่มือการปลูกกัญชง กัญชา และกระท่อม แบบครบวงจร
วันที่15ตุลาคม2564นายอำพันธุ์เวฬุตันติเป็นประธานการประชุมคณะทำงานส่งเสริมและสนับสนุนการปลูกกัญชงกัญชาและกระท่อมครั้งที่2/2564ผ่านระบบVideo Conference (Zoom Meeting)จากห้องประชุม134กระทรวงเกษตรและสหกรณ์โดยประเด็นหลักในการพิจารณาเป็นเรื่องการพิจารณารายละเอียดเนื้อหาของคู่มือการปลูกแบบครบวงจรของพืชกัญชงกัญชาและกระท่อมเพื่อเป็นแนวทางสำหรับการส่งเสริมและสนับสนุนการปลูกกัญชงกัญชาและกระท่อมเพื่อใช้ประโยชน์โดยที่ประชุมได้มีการปรับรายละเอียดหัวข้อและเนื้อหาให้เหมาะสมทั้งในเรื่องพันธุ์ที่เหมาะสมการขออนุญาตปลูกการขึ้นทะเบียนเกษตรกรพื้นที่ที่เหมาะสมการดูแลรักษาการเก็บเกี่ยวและการนำไปใช้ประโยชน์เพื่อการนำไปเผยแพร่ให้กับเกษตรกรและผู้สนใจได้นำไปศึกษาและปฏิบัติตามได้อย่างถูกต้องและเข้าใจง่ายสามารถนำไปปฏิบัติได้จริง
ทั้งนี้ที่ประชุมได้มอบหมายให้ฝ่ายเลขานุการนำข้อเสนอแนะที่ประชุมไปปรับแก้ร่างคู่มือดังกล่าวให้แล้วเสร็จภายในวันที่29ตุลาคม2564และแจ้งเวียนร่างคู่มือปรับแก้ฉบับเต็มให้คณะทำงานพิจารณาความถูกต้องก่อนนำเสนอให้คณะทำงานฯพิจารณาเห็นชอบในการประชุมครั้งต่อไปที่กำหนดในวันที่4พฤศจิกายน2564โดยคาดว่าคู่มือฯฉบับสมบูรณ์ดังกล่าวจะสามารถเผยแพร่ให้เกษตรกรและประชาชนที่สนใจได้ภายในสิ้นปีนี้